Maudhui: City hawakuweza kurejelea ufungaji wa mabao mengi ambao walikuwa wameandikisha dhidi ya Rotherham (7-0) na Burton (9-0), ambapo kwa jumla walikuwa wamefunga mabao 16.

Lakini si wengi walikuwa na shaka kwamba wangeibuka washindi, ingawa kwa mabao machache. Hata hivyo, wapo waliotarajia Wolves watoe ushindani mkali ikizingatiwa kwamba wamekuwa mwiba kwa klabu kubwa.

Jesus alianza ufungaji wa mabao dakika ya 10 pale Leroy Sane alipoifikia pasi kutoka kwa Aymeric Laporte na akamwandalia Mbrazil huyo mpira safi na kumuwezesha kufunga.

Kibarua ambacho tayari kilikuwa kigumu kwa Wolves kiligeuka na kuwa kigumu hata zaidi pale Willy Boly alipofukuzwa uwanjani dakika ya 19 kwa kumchezea visivyo Bernardo Silva. Alionyeshwa kadi nyekundu moja kwa moja.

City mwanzoni walionekana kutotumia wingi wa wachezaji uwanjani kujifaidi na walipata wasiwasi pale Jonny alipokaribia sana kufunga kutoka kwa pasi ya Diogo Jota, katika shambulio nadra sana la wageni.

Hilo liliwazindua City na dakika chache baadaye, wakaongeza uongozi wao kupitia mkwaju wa penalti dakika ya 39.

Ryan Bennett alimwangusha Raheem Sterling eneo la habari na Jesus akafunga mkwaju waliozawadiwa.

Mashabiki wa Manchester City

Swali kuu baada ya mapumziko lilikuwa City wangefunga mabao mangapi, ikizingatiwa kwamba vijana hao wa Pep Guardiola walikuwa wamefunga mabao matano kipindi cha pili dhidi ya Burton katika Kombe la Carabao na manne dhidi ya Rotherham katika Kombe la FA.

Hata hivyo, dhidi ya Wolverhampton Wanderers, walipata bao moja pekee.

Nguvu mpya Kevin de Bruyne alitoa krosi na Conor Coady akajifunga na kukamilisha ushindi wa City dakika ya 78.

City washindwa kufikia rekodi

City walikuwa bado wanatafuta magoli zaidi, lakini walimaliza mechi wakiwa bado wanatafuta bao moja kutimiza mabao 100 katika mashindano yote msimu huu.

Hii ina maana kwamba walipoteza fursa ya kufikia rekodi walioweka wenyewe msimu wa 2013-14 kwa kuwa klabu ya kwanza kabisa kufikia mabao hayo enzi ya Ligi ya Premia kwa kasi zaidi.

Kwa sasa, ndio klabu iliyofunga mabao...\nMaudhui yaliyotangulia yanaweza kufupishwa kama ifuatavyo:
Gabriel Jesus alifunga mabao mawili na kuwawezesha Manchester City kuwalaza Wolves mabao 3-0 na kupunguza uongozi wa Liverpool kileleni hadi alama nne.